ერთუჯრედიანი ორგანიზმები
ერთუჯრედიანი ორგანიზმები — ცოცხალი ორგანიზმების კატეგორია, რომელთა სხეულიც შედგება ერთი (მრავალუჯრედიანი ორგანიზმებისგან განსხვავებით) უჯრედისგან (ერთუჯრედიანები). ამ კატეგორიას შეიძლება განეკუთვნებოდნენ როგორც პროკარიოტები, აგრეთვე ეუკარიოტები. ტერმინი ერთუჯრედიანები ზოგჯერ გამოიყენება პროტისტების (ლათ. Protozoa, Protista) სინონიმად. პროკარიოტები უმეტესწილად ერთუჯრედიანები არიან, გარდა ზოგიერთი ციანობაქტერიის და აქტინომიცეტისა. ეუკარიოტებს შორის ერთუჯრედიანი აგებულება აქვთ უმარტივესებს, რიგ სოკოებს, ზოგიერთ წყალმცენარეს. ერთუჯრედიანებს შეუძლიათ კოლონიების წარმოქმნა.